CELEX: E2021C0264
Language: bg
Date: 2021-11-23 00:00:00
Title: Делегирано решение № 264/21/COL на Надзорния орган на ЕАСТ от 23 ноември 2021 година относно спешни мерки в Норвегия във връзка с огнища на високопатогенна инфлуенца по птиците в съответствие с член 259, параграф 1, буква в) от Регламент (ЕС) 2016/429 и членове 21, 39 и 55 от Делегиран регламент (ЕС) 2020/687 [2022/40]

13.1.2022   
               
               
                  BG
               
               
                  Официален вестник на Европейския съюз
               
               
                  L 8/187
               
            
         ДЕЛЕГИРАНО РЕШЕНИЕ № 264/21/COL НА НАДЗОРНИЯ ОРГАН НА ЕАСТ
         от 23 ноември 2021 година
         относно спешни мерки в Норвегия във връзка с огнища на високопатогенна инфлуенца по птиците в съответствие с член 259, параграф 1, буква в) от Регламент (ЕС) 2016/429 и членове 21, 39 и 55 от Делегиран регламент (ЕС) 2020/687 [2022/40]
         Поправено на 25 ноември 2021 г. с Делегирано решение № 266/21/COL на Надзорния орган на ЕАСТ
         НАДЗОРНИЯТ ОРГАН НА ЕАСТ,
         като взе предвид Споразумението между държавите от ЕАСТ за създаване на надзорен орган и съд, и по-специално член 1, параграф 2 и член 3 от протокол 1 към него,
         като взе предвид акта, упоменат в глава I, част 1.1, точка 13 от приложение I към Споразумението за Европейското икономическо пространство (Споразумението за ЕИП) — Регламент (ЕС) 2016/429 на Европейския парламент и на Съвета от 9 март 2016 г.за заразните болести по животните и за изменение и отмяна на определени актове в областта на здравеопазването на животните („Регламент (ЕС) 2016/429“ (1)), изменен и адаптиран към Споразумението за ЕИП въз основа на специфичните и секторните адаптации, упоменати в приложение I към посоченото споразумение, и по-специално в член 257, параграф 1, член 258, параграфи 1, 2 и 3 и член 259, параграф 1, буква в) от него,
         като взе предвид акта, упоменат в глава I, част 1.1, точка 13д от приложение I към Споразумението за ЕИП — Делегиран регламент (ЕС) 2020/687 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на правила за профилактика и контрол на някои болести от списъка („Делегиран регламент (ЕС) 2020/687“) (2), поправен и адаптиран към Споразумението за ЕИП въз основа на специфичните и секторните адаптации, упоменати в приложение I към посоченото споразумение, и по-специално в членове 21, 39 и 55 от него,
         като взе предвид акта, упоменат в глава I, част 1.1, точка 13а от приложение I към Споразумението за ЕИП — Регламент за изпълнение (ЕС) 2018/1882 на Комисията от 3 декември 2018 г.за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка („Регламент за изпълнение (ЕС) 2018/1882“) (3), адаптиран към Споразумението за ЕИП въз основа на специфичните и секторните адаптации, упоменати в приложение I към посоченото споразумение, и по-специално в членове 1 и 2, както и приложението към посочения регламент за изпълнение,
         адаптиран към Споразумението за ЕИП въз основа на точка 4, буква г) от протокол 1 към него,
         като има предвид, че:
         Високопатогенната инфлуенца по птиците („HPAI“) е инфекциозно вирусно заболяване по птиците, което може да има тежки последици за рентабилността на птицевъдството и да причини смущения в търговията в рамките на Европейското икономическо пространство (ЕИП). Вирусите на HPAI могат да заразяват прелетните птици, които след това при своите пролетни и есенни миграции могат да разпространяват същите вируси на големи разстояния. Поради това присъствието на вируси на HPAI при дивите птици създава постоянна заплаха от пряко и косвено въвеждане на тези вируси в стопанства, в които се отглеждат домашни птици или птици, отглеждани в плен. При появата на огнище на HPAI съществува риск болестотворният агент да се разпространи към други стопанства, в които се отглеждат домашни птици или птици, отглеждани в плен.
         Регламент (ЕС) 2016/429, Делегиран регламент (ЕС) 2020/687 и Регламент за изпълнение (ЕС) 2020/1882 са включени в приложенията към Споразумението за ЕИП и се прилагат, считано от 21 април 2021 г.
         С Регламент (ЕС) 2016/429 се установява нова законодателна рамка за профилактика и контрол на болестите по животните, които се предават на животните или на хората. HPAI се посочва в член 9, параграф 1, буква а), точка i) от Регламент (ЕС) 2016/429 като болест от списъка, подлежаща на предвидените там правила за профилактика и контрол на болестите. В приложението към Регламент за изпълнение (ЕС) 2018/1882 HPAI е посочена като болест от категория А, D и Е съгласно определението в член 1 от посочения регламент.
         Съгласно член 259, параграф 1 от Регламент (ЕС) 2016/429 от Надзорния орган на ЕАСТ („Органа“) се изисква да направят преглед на спешните мерки, предприети от норвежките компетентни органи съгласно член 257, параграф 1, буква а) или член 258 от същия регламент в случай на възникване на огнище на болест от списъка, посочена в член 9, параграф 1, буква а), включително HPAI („мерки от страна на Норвегия“). Съгласно член 259, параграф 1, буква в) от Органа се изисква, когато счита за необходимо да се избегнат неоправдани смущения в движението на животни и продукти, да приеме спешни мерки, посочени в член 257, параграф 1, с които одобрява мерките от страна на Норвегия.
         Делегиран регламент (ЕС) 2020/687 допълва правилата за контрол на болестите от категории A, B и C, определени в Регламент (ЕС) 2016/429, включително мерките за контрол на болестта за HPAI. В член 21 от посочения делегиран регламент се предвижда създаването на защитни и надзорни зони при появата на огнище на болест от категория A, включително HPAI. Тази регионализация се прилага по-специално с цел да се запази здравният статус на птиците в останалата част на територията на Норвегия, като се предотврати въвеждането на патогенния агент, както и за да се гарантира ранното откриване на болестта.
         Норвегия уведоми за появата на огнище на HPAI в стадо кокошки носачки на нейна територия на 12 ноември 2021 г. („първото огнище“) (4). Норвежките компетентни органи предприеха необходимите мерки за контрол на болестта, изисквани в съответствие с Делегиран регламент (ЕС) 2020/687, включително създаването на защитни и надзорни зони около това огнище.
         На 18 ноември 2021 г. Норвегия уведоми за второ огнище (5) на HPAI в стопанство с кокошки носачки, разположено в зоните, които вече са създадени около първото огнище. Норвежките компетентни органи предприеха необходимите мерки за контрол на болестта, изисквани в съответствие с Делегиран регламент (ЕС) 2020/687, включително адаптиране на защитните и надзорните зони, създадени около първото огнище, за да се включи минималният радиус от три километра защитна зона и десет километра надзорна зона около стопанството, в което е възникнало второто огнище.
         За да се предотвратят излишни затруднения за търговията в рамките на ЕИП, е необходимо бързо да се опишат защитните и надзорните зони, създадени от Норвегия във връзка с огнищата на HPAI.
         Съответно защитните и надзорните зони във връзка с HPAI Норвегия, в които се прилагат мерките за контрол на болести, определени в Делегиран регламент (ЕС) 2020/687, са изброени в приложението към настоящото решение, с което се одобряват мерките от страна на Норвегия в съответствие с член 259, параграф 1, буква в) от Регламент (ЕС) 2016/429 и продължителността на регионализацията, посочена в същото приложение.
         Органът разгледа съвместно с Норвегия мерките за контрол на болестта и се увери, че границите на защитните и надзорните зони, създадени от компетентните органи на Норвегия, са на достатъчно разстояние от стопанствата за домашни птици, в които е потвърдено огнище на HPAI.
         На 17 ноември 2021 г. със своето Делегирано решение № 262/21/COL (документ № 1249845) Органът надлежно представи проекта на решение на Ветеринарния и фитосанитарния комитет на ЕАСТ („Комитета на ЕАСТ“) в съответствие с член 259, параграф 1 и член 266, параграф 2 от Регламент (ЕС) 2016/429. На 23 ноември 2021 г. Комитетът на ЕАСТ даде положително становище по проекта за решение. Следователно проектът на решение е в съответствие със становището на Комитета.
         ПРИЕ НАСТОЯЩОТО РЕШЕНИЕ:
         
            Член 1
            Защитните и надзорните зони, създадени от Норвегия съгласно член 21 от Делегиран регламент (ЕС) 2020/687, и срокът на действие на мерките, които следва да се прилагат в тези защитни зони съгласно член 39 и в тези надзорни зони съгласно член 55 от посочения делегиран регламент, след появата на огнища на високопатогенна инфлуенца по птиците при домашни птици или птици, отглеждани в плен, се установяват и одобряват на равнище държава от ЕИП/ЕАСТ и са изброени в приложението към настоящото решение.
         
         
            Член 2
            Норвегия гарантира, че:
            
                        а)
                     
                     
                        защитните зони, създадени от техните компетентни органи в съответствие с член 21, параграф 1, буква а) от Делегиран регламент (ЕС) 2020/687, включват най-малко областите, посочени като защитни зони в част А от приложението към настоящото решение;
                     
                  
                        б)
                     
                     
                        мерките, които трябва да се прилагат в защитните зони съгласно предвиденото в член 39 от Делегиран регламент (ЕС) 2020/687, остават в сила най-малко до датите, определени за защитните зони в част А от приложението към настоящото решение.
                     
                  
         
            Член 3
            Норвегия гарантира, че:
            
                        а)
                     
                     
                        надзорните зони, създадени от нейните компетентни органи в съответствие с член 21, параграф 1, буква б) от Делегиран регламент (ЕС) 2020/687, включват най-малко областите, посочени като надзорни зони в част Б от приложението към настоящото решение;
                     
                  
                        б)
                     
                     
                        мерките, които трябва да се прилагат в надзорните зони съгласно предвиденото в член 55 от Делегиран регламент (ЕС) 2020/687, остават в сила най-малко до датите, определени за надзорните зони в част Б от приложението към настоящото решение.
                     
                  
         
            Член 4
            Настоящото решение влиза в сила в деня на подписването му.
         
         
            Член 5
            Настоящото решение се прилага до най-късната дата, посочена в приложението към настоящото решение, на която мерките за контрол на болести във всяка от защитните или надзорните зони престават да се прилагат в съответствие с членове 39 или 55 от Делегиран регламент (ЕС) 2020/687, според случая.
         
         
            Член 6
            Адресат на настоящото решение е Норвегия.
         
         
            Член 7
            Автентичен е текстът на настоящото решение на английски език.
         
         
            Съставено в Брюксел на 23 ноември 2021 година.
            
               
                  За Надзорния орган на ЕАСТ, действащ съгласно Делегирано решение № 130/20/COL,
               
               Högni S. KRISTJÁNSSON
               
                  Отговорен член на колегиума
               
            
            
               Melpo-Menie JOSÉPHIDÈS
               
                  Приподписващ в качеството си на директор „Правни и административни въпроси“
               
            
         
         
            (1)  Включен в Споразумението за ЕИП с Решение на Съвместния комитет на ЕИП № 179/2020 от 11 декември 2020 г.
         
            (2)  Включен в Споразумението за ЕИП с Решение на Съвместния комитет на ЕИП № 3/2021 от 5 февруари 2021 г.
         
            (3)  Включен в Споразумението за ЕИП с Решение на Съвместния комитет на ЕИП № 179/2020 от 11 декември 2020 г.
         
            (4)  Документ № 1248890.
         
            (5)  Документ № 1249847.
      
      
         
            ПРИЛОЖЕНИЕ
            
               Част А
            
            
               Защитни зони в Норвегия по членове 1 и 2:
            
            
                        Зона, която включва:
                     
                     
                        Дата, до която се прилагат мерките, в съответствие с член 39 от Делегиран регламент (ЕС) 2020/687
                     
                  
                        Частите от общините Klepp, Sandnes и Sola в област Rogaland, които се намират в кръг с радиус 3 km, чийто център е с GPS координати N: 58.79985 E: 5.60616
                     
                     
                        7.12.2021 г.
                     
                  
                        Частите от общините Klepp, Sandnes и Sola в област Rogaland, които се намират в кръг с радиус 3 km, чийто център е с GPS координати N: 58.79980 E: 5.61022
                     
                     
                        14.12.2021 г.
                     
                  
               Част Б
            
            
               Надзорни зони в Норвегия по членове 1 и 3:
            
            
                        Зона, която включва:
                     
                     
                        Дата, до която се прилагат мерките, в съответствие с член 55 от Делегиран регламент (ЕС) 2020/687
                     
                  
                        Частите от общините Klepp, Sandnes, Sola и Time в област Rogaland, простиращи се извън района, описан в защитната зона, и намиращи се в кръг с радиус 10 km, чийто център е с GPS координати N: 58.79985 E: 5.60616
                     
                     
                        16.12.2021 г.
                     
                  
                        Частите от общините Klepp, Sandnes и Sola в област Rogaland, които се намират в кръг с радиус 3 km, чийто център е с GPS координати N: 58.79985 E: 5.60616
                     
                     
                        От 8.12.2021 г. до 16.12.2021 г.
                     
                  
                        Частите от общините Klepp, Sandnes, Sola и Time в област Rogaland, простиращи се извън района, описан в защитната зона, и намиращи се в кръг с радиус 10 km, чийто център е с GPS координати N: 58.79980 E: 5.61022
                     
                     
                        23.12.2021 г.
                     
                  
                        Частите от общините Klepp, Sandnes и Sola в област Rogaland, които се намират в кръг с радиус 3 km, чийто център е с GPS координати N: 58.79980 E: 5.61022
                     
                     
                        От 15.12.2021 г. до 23.12.2021 г.